Вежби граматика за 4 година

Фразеологија

1. Фразеологија е наука за:

а) слободните зборовни состави;

б) логичните зборовни состави;

в) зборовните состави како синтаксички единици;

г) лексички неделивите зборовни состави.

2.  Фразеологизми се:

а) слободни зборовни состави;

б) логични зборовни состави;

в) зборовни состави како синтаксички единици;

г) лексички неделиви зборовни состави.

3. Фразеологизмите каде зборовите од составот добиваат сосема ново значење кое нема врска со значењето на одделните зборови, се викаат:

а) фразеолошки срастувања;

б) фразеолошки единства;

в) фразеолошки спојки;

г) фразеолошки состави.

4. Фразеологизмите чие општо значење е мотивирано од преносното значење на зборовите што влегуваат во составот, се викаат:

а) фразеолошки срастувања;

б) фразеолошки единства;

в) фразеолошки спојки;

г) фразеолошки состави.

5. Наброј три карактеристики на фразеологизмите: \_\_\_\_\_\_\_\_\_\_\_

6. Издвој ги фразеологизмите во следниот текст и објасни ги!

Стојанка: Може да испревари некој друг. Кој превари, тој товари.

Ефка:       Денес Томче од татко ти збор да земе. Ама, машки со него да зборуваш!

Арсо:      Е, Теодосе ти и на сонцето сенка ќе му најдеш. Вистина малку е црна, ама знаеш како се вели: црното грозје е послатко. Не сакам во туѓо тенџере сол да турам, ама оваа девојка е токму за твој Томче.

Теодос:  Море, бегај ми од пред очи, зашто ќе те здробам како сува пиперка.

7. Објасни ги и определи го видот на следните фразеологизми:

го стега во гушата

душата му ја вади

го влече за нос

ја смени бојата на лицето

се продава како алва

си легна на брашното

нозе ќе скрши

се тресе од страв

фати магла

крвта му врие

игра како што му свират

нема вода во очите

Вежби –Ономастика

1.Што е ономастика и кога почнала да се развива?

2.Како се дели ономастиката?

3.Што е топономастика?

4.Што е антропономастика? 5. Наведи примери на топономизми?